《冬雪行》
宋代·王炎

拥衾展转夜不眠，细数更筹知苦寒。
角声未动纸窗白，儿曹报我雪满檐。
玉妃剪水出天巧，飞花万点争清妍。
朱门贵人对之笑，初见一白来丰年。
金甖玉爵杂蔬笋，饮罢敲冰煮新茗。
县官要籴十万斛，天上符移星火速。
去年秋旱粜陈腐，今年秋熟米如玉。
且愿扶桑枝上红，日毂东来却滕六。
今年冬雪民已臞，明年春雪民更饥。
九关有路虎豹守，欲语不敢空长吁。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。